
ZAPISNIK
23. SEDNICE ODBORA ZA ODBRANU I UNUTRAŠNjE POSLOVE, 
ODRŽANE 16. APRILA 2026. GODINE

	
Sednica je počela u 10,00 časova.

Sednici je, u skladu sa članom 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: prof. dr Zoran Dragišić, prof. dr Marko Milenković i Tomislav Janković.

Sednici su prisustvovali zamenici članova Odbora: Goran Spasojević, zamenik odsutnog člana Darka Jovanovića, Miloš Gnjidić, zamenik odsutnog člana Jasmine Obradović, Radovan Tvrdišić, zamenik odsutnog člana Biljane Pantić Pilja, Uglješa Marković, zamenik odsutnog člana dr Dušana Bajatovića, Aleksandar Đukić, zamenik odsutnog člana Dragana M Markovića i Slavica Radovanović, zamenik odsutnog člana Miroslava Aleksića. 

Sednici nisu prisustvovali članovi Odbora:  Marija Jevđić, Aleksandar  Pavić, prof. dr Mitar Kovač, Đorđo Đorđić, Zdravko Ponoš, Bogdan Radovanović  i dr Miloš Jovanović.

	Sednici je prisustvovao i narodni poslanik Petar Bošković, koji nije član, odnosno zamenik člana Odbora.

Sednici su takođe prisustvovale Dragana Jakšić, pomoćnik sekretara Ministarstva unutrašnjih poslova i Jelena Matić iz Kancelarije za koordinaciju aktivnosti u borbi protiv trgovine ljudima, pri Kabinetu Ministra unutrašnjih poslova.

Predsednik Odbora je obavestio prisutne da je sednicu, u skladu sa članom 72. stav 2. Poslovnika, sazvao u roku kraćem od predviđenog Poslovnikom kako bi se što pre razmotrila tačka predloženog dnevnog reda.

Na predlog predsednika, Odbor je većinom glasova utvrdio sledeći


D n e v n i  r e d:
- Usvajanje zapisnika 22. sednice Odbora,

	1. Razmatranje Predloga zakona o sprečavanju i suzbijanju trgovine ljudima i zaštiti žrtava, koji je podnela Vlada (broj: 011-1502/26 od 14. aprila 2026. godine), u načelu.
             Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik 22. sednice Odbora.
Predsednik Odbora je na početku dao reč Dragani Jakšić, pomoćniku sekretara Ministarstva unutrašnjih poslova koja je u najkraćim crtama predstavila rešenja u predloženom zakonskom tekstu. Naglasila je da je u pitanju jedan od zakona sa tzv. evropske agende i da su na predloženi način transponovane odredbe Direktive 2011/36 Evropskog parlamenta i Saveta o sprečavanju i suzbijanju trgovine ljudima i zaštiti žrtava kao i potonjih izmena i dopuna navedene direktive.

U diskusiji su učestvovali Slavica Radovanović i Petar Bošković.
 
Nakon što je diskusija zaključena prešlo se na glasanje. 
            Odbor je, na predlog predsednika, većinom glasova (9 „za“, 1 „protiv“), odlučio da predloži Narodnoj skupštini da prihvati Predlog zakona o sprečavanju i suzbijanju trgovine ljudima i zaštiti žrtava, u načelu.
           Za izvestioca Odbora na sednici Narodne skupštine određen je narodni poslanik Milovan Drecun, predsednik Odbora.


             
***

Sednica je završena u 10,30 časova.

Sastavni deo ovog zapisnika čini obrađeni tonski snimak sednice Odbora.

